Folketing
2001-05-18

Det er meget nemt for partiet Venstre at svinge sig op og sige, at de er de svagestes vogtere, og så stemme noget andet, når pengene skal bevilges. Men vi fortsætter på det her område. Der skal sættes ind flere steder for at sikre, at de socialt belastede områder bliver bæredygtige. For det første foreslår vi i redegørelsen, at vi skal udarbejde nogle sociale indikatorer, så vi kan sætte ind, før alle kan se, at der er problemer. Så vi kan vende en udvikling, før den er blevet rigtig negativ. Vi prøver også at se på, hvilke nye metoder man kan bruge. En af metoderne er medejerboligerne, for at vi på den måde kan tiltrække et mere bredt udsnit af befolkningen til den almene sektor. Hr. Knud Erik Hansen har flere gange i løbet af debatten sagt, at vi skal passe på, at vi ikke glemmer de svageste, at vi ikke hele tiden skal tale om de stærkeste.